
Serviciul Proiecte cu Finanţare Internaţională

SC2014 - 

REFERAT

privind aprobarea modificării Hotărârii Consiliului Local  nr. 415/20.11.2009 privind aprobarea documentaţiei de avizare a lucrărilor de intervenţie şi analizei cost-beneficiu, a proiectului precum şi a cheltuielilor legate de proiect, corespunzător realizării obiectivului de investiţii „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau-Timişoara”  în cadrul Programului Operaţional Regional 2007-2013, Axa Prioritară 3 – “ Îmbunătăţirea infrastructurii sociale”, Domeniul major de intervenţie 3.4 – “ Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă”

Prin Hotărârea Consiliului Local al Municipiului Timişoara nr.415/20.11.2009 a fost aprobată documentaţia de avizare a lucrărilor de intervenţie şi analiza cost-beneficiu, precum şi a cheltuielile legate de proiectul, corespunzător realizării obiectivului de investiţii „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau-Timişoara”. Cererea de finanţare şi anexele corespunzătoare proiectului mai sus menţionat au fost depuse la ADR Vest, Organismul Intermediar pentru Programul Operaţional Regional 2007-2013, în data de 26.11.2009, în vederea cofinanţării proiectului în cadrul Axei Prioritare 3 – “ Îmbunătăţirea infrastructurii sociale”, Domeniul major de intervenţie 3.4 – “ Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă”. 

În data de 26.11.2009, proiectul „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau-Timişoara”a fost depus spre finanţare. Acesta a fost înregistrat cu nr.V/27/3/3.4/251/26.11.2009 şi a primit Codul SMIS 14967, fiind admis din punct de vedere al conformităţii administrative şi al eligibilităţii. 

Proiectul a fost pus pe lista de rezervă, întrucât în Regiunea de Vest finanţarea nerambursabilă solicitată prin proiectele depuse şi aflate în proces de evaluare şi selecţie, a depăşit cu mai mult de 50% valoarea totală alocată pentru Domeniul major de intervenţie 3.4.

Astfel,  Ministerul Dezvoltării Regionale şi Administraţiei Publice, în calitate de Autoritate de Management pentru Programul Operaţional Regional 2007-2013, a emis o instrucţiune prin care a fost suspendată depunerea cererilor de finanţare pentru această componentă. Astfel, toate cererile de finanţare depuse în Regiunea de Vest în cadrul acestui domeniu major de intervenţie, au fost evaluate conform procedurii şi au fost incluse într-o lista de rezervă, urmând a fi finanţate în cazul în care vor fi disponibilizate sume în cadrul domeniului major de intervenţie 3.4. pentru Regiunea de Dezvoltare Vest.
În condiţiile deteriorării rapide a acoperişului şi faţadelor clădirii Liceului Teoretic Nikolaus Lenau, Municipiul Timişoara a decis includerea lucrărilor de refacere a acestora în programul KfW pentru reabilitarea monumentelor istorice din cartierele istorice ale Timişoarei. Ca urmare, a fost derulată procedura de achiziţie publică pentru execuţia lucrărilor de construcţie exterioare, a căror costuri estimative sunt în valoare de 2.413.982,74 lei la care se adaugă TVA. 
În luna aprilie anul 2014 Ministerul Dezvoltării Regionale şi Administraţiei Publice a redeschis apelul de proiecte pentru Domeniul major de intervenţie 3.4 pentru Regiunea de Vest, finanţat prin realocarea unor fonduri europene nerambursabile din cadrul altor programe operaţionale. 

Acest apel de proiecte se adresează solicitanţilor care, în calitate de autoritate contractantă, au încheiat un contract de lucrări în temeiul prevederilor OUG nr. 34/2006 cu modificările şi completările ulterioare pentru activitatea ce face obiectul cereri de finanţare depuse. Contractul de lucrări mai sus-menţionat trebuia să îndeplinească următoarele condiţii:

· achiziţia a fost lansată in SEAP după 01.01.2007,

· data limită a finalizării lucrărilor este înainte de 31.12.2015,

· data ultimei plăţi către constructor să fie înainte de 31.12.2015.

Astfel, Municipiul Timişoara a făcut toate demersurile necesare în vederea îndeplinirii condiţiilor cerute în varianta finala a Ghidului Solicitantului pentru domeniul major de intervenţie 3.4, iar în data de 30.04.2014 a fost semnat contractul de lucrări nr. 119, în valoare 5.213.758,88 lei, la care se adaugă TVA în valoare de 1.251.302,13 lei, având drept obiect execuţia lucrărilor de construire la interior pentru realizarea obiectivului „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau-Timişoara”. În data de 05.05.2014 prima parte a Cererii de Finanţare, împreună cu anexele corespunzătoare, a fost depusă la ADR Vest, Organism Intermediar pentru Programul Operaţional Regional.  
Ca urmare a includerii lucrărilor pentru refacerea faţadei în programul KfW, modificarea unor prevederi ale Ghidului Solicitantului pentru Axa Prioritară 3.4, precum şi suma rezultată în urma încheierii contractului de execuţie nr. 119/30.04.2014, valoarea totală a proiectului a fost modificată. 
Având în vedere cele menţionate mai sus, precum şi oportunitatea şi necesitatea atragerii de fonduri nerambursabile pentru reabilitarea şi modernizarea infrastructurii şcolare din Timişoara,

PROPUNEM:
- Modificarea  articolului 3 din HCL 415/20.11.2009, care va avea următorul conţinut: 

„ Art. 3.1. Se aprobă bugetul total al proiectului „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau-Timişoara”, propus spre finanţare în cadrul Programul Operaţional Regional (POR) 2007-2013, Axa prioritară 3 - "Îmbunătăţirea infrastructurii sociale", Domeniul major de intervenţie 3.4. - "Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă", în valoare totală de 6.747.233,18 lei (inclusiv TVA), din care:
- Contribuţia proprie a Municipiului Timişoara în valoare de 314.610,76 lei (inclusiv TVA), respectiv:

· cheltuieli eligibile: 131.278,01 (inclusiv TVA)
· cheltuieli neeligibile: 183.332,75 lei (inclusiv TVA)
- Asistenţa financiară nerambursabilă solicitată în valoare de: 6.432.622,42 lei (inclusiv TVA)
Art. 3.2. Se aprobă alocarea în bugetul local al Municipiului Timişoara a sumei de 314.610,76 lei (inclusiv TVA), reprezentând contribuţia proprie a Municipiului Timişoara la cofinanţarea proiectului prevăzut la Art. 3.1.”

- Toate celelalte articole ale Hotărârii Consiliului Local  nr. 415/20.11.2009 rămân nemodificate.

